અદાણી કન્ટેનર કાર્ગોને હલ્દીયાથી પટણા તરફ ખસેડશે | Vyaapaar Samachar
અદાણી કન્ટેનર કાર્ગોને હલ્દીયાથી પટણા તરફ ખસેડશે
share-market-news-india | July 31, 2019, 2:30 PM
કોલકત્તા- ઈનલેન્ડ વોટરવે ઓથોરિટી ઓફ ઈન્ડિયા(IWAI)ના અધિકારીએ જણાવ્યું હતું કે, અદાણી લોજિસ્ટિક્સ રાષ્ટ્રીય જળમાર્ગ-૧ દ્વારા તેનો સૌથી મોટો કન્ટેનર કાર્ગો હલ્દીયાથી પટણા તરફ લઈ જઈ રહી છે. મંગળવારના રોજ બાવન કન્ટેનરની સાથે કાર્ગોએ હલ્દીયાથી તેની સફળ શરૂ કરી હતી.
અગાઉ કન્ટેઈનર કાર્ગોને કોલકત્તાથી વારાણસી તરફ મોકલવામાં આવ્યા હતા, આ ઉપરાંત કોલસા જેવા જથ્થાબંધ કાર્ગોને NTPC પાવર પ્લાન્ટ્સ સુધી પહોંચાડવા માટે આંતરરાષ્ટ્રીય જળમાર્ગ તરફ ખસેડવામાં આવ્યા હતા.
IWAI ગંગાથી વારાણસી સુધીના વિશાળ કાર્ગોની કામગીરી માટે હલ્દીયા ખાતે ટર્મિનલ સહિત અન્ય ઈન્ફ્રાસ્ટ્રક્ચર સુવિધાઓનું પણ નિમાર્ણ કરી રહી છે. આ ઉપરાંત મલ્ટિમોડલ ટર્મિનલ્સ સાથે નેપાળને જોડવા માટેની કામગીરી પણ આગળ ધપાવશે.